केसीसी बैंक का सरवर डाउन, निगम के कर्मचारियों को नहीं मिला वेतन
हमीरपुर | कांगड़ासहकारी बैंक के मेन सरवर में आई तकनीकी खामी प्रदेश भर की सभी शाखाओं के लिए लगातार दूसरे दिन परेशानी का सबब बनी रही। ही तो किसी तरह की कोई ट्रांसजेक्शन हो पाई और ही एटीएम ने काम किया। नतीजन लेन-देन को लेकर बैंक के उपभोक्ताओं को वीरवार शाम तक परेशानी झेलनी पड़ रही थी। सबसे बड़ी दिक्कत तो उन उपभोक्ताओं को झेलनी पड़ी, जो एटीएम से पैसा निकालने बार-बार पहंुच रहे थे, मगर पैसा नहीं निकलने के कारण उन्हें कोई यह भी नहीं बता पा रहा था कि मेन सरवर धर्मशाला में कोई बड़ी तकनीकी खामी गई है, जिस कारण ऐसा हुआ है। इस इलाके के ज्यादातर वे खाताधारक जो एचआरटीसी के कर्मचारी भी हैं, उन्हें पिछले दो दिनों से वेतन नहीं मिल पाया है। उधर बैंक सूत्रों ने बताया कि तकनीकी खामी की वजह से ऐसा हुआ है। वीरवार को दिन भर बैंकों का कामकाज बुरी तरह प्रभावित हुआ। उधर उपभोक्ता इस बात को लेकर खासे नाराज हैं कि केसीसी बैंक प्रबंधन बार-बार आने वाली इस तरह की समस्या के स्थाई हल के लिए गंभीर नहीं दिख रहा है।
hin_Deva hin_Deva